Pasiūlymas (parlamentinė procedūra)

Pasiūlymas parlamentinėje procedūroje – susirinkimui pateiktas pasiūlymas, rekomendacija, ką nors padaryti ar išreikšti kažkokią poziciją.Henry M. Robert „Robert's Rules of Order Revised“, „Scott, Foresman and Company“, 1915, Article I. „How Business Is Conducted in Deliberative Assemblies.“, 4. Motions and resolutions, 33-36 psl. 

„Robert's Rules of Order“ klasifikuoja pasiūlymus į pagrindinius ir antrinius. Antriniai pasiūlymai, savo ruožtu skirstomi į priklausomuosius, lygiagrečiuosius ir privilegijuotuosius.Henry M. Robert „Robert's Rules of Order Revised“, „Scott, Foresman and Company“, 1915, Article I. „How Business Is Conducted in Deliberative Assemblies.“, 8. Secondary Motions, 40 psl.  Be to, „Robert's Rules of Order“ mini keletą pasiūlymų, kurie sunkiai suklasifikuojami.Henry M. Robert „Robert's Rules of Order Revised“, „Scott, Foresman and Company“, 1915, Article II. „General Classification of Motions.“, 15. Some Main and Unclassified Motions, 58 psl. 

Pagrindiniais pasiūlymais susirinkimas raginamas svarstyti kokį nors jo sprendžiamą reikalą.Henry M. Robert „Robert's Rules of Order Revised“, „Scott, Foresman and Company“, 1915, Article II. „General Classification of Motions.“, 11. A Main or Principal Motion, 51-54 psl.  Galimi originialieji pagrindiniai pasiūlymai, kuriais susirinkimui pateikiamas koks nors naujas reikalas, paprastai rezoliucijos forma, ir lygiagretieji pagrindiniai pasiūlymai, kurie susiję su esama ar būsima susirinkimo veikla, pavyzdžiui, kai siūlomi įstatų keitimai, komiteto ataskaitų tvirtinimas ar pan.

Priklausomieji pasiūlymai taikomi kitiems pasiūlymams, siekiant, kad su pastaraisiais būtų tinkamai apsieita.Henry M. Robert „Robert's Rules of Order Revised“, „Scott, Foresman and Company“, 1915, Article II. „General Classification of Motions.“, 12. Subsidiary Motions, 54-56 psl.  Tokių pasiūlymų pavyzdžiai yra pasiūlymai apriboti ar prailginti debatams skirtą laiką, priimti siūlomos rezoliucijos pataisą, perduoti klausimo svarstymą komitetui.

Lygiagretieji pasiūlymai yra tiesiogiai nesusiję su svarstomu klausimu kaip tokiu.Henry M. Robert „Robert's Rules of Order Revised“, „Scott, Foresman and Company“, 1915, Article II. „General Classification of Motions.“, 13. Incidental Motions, 56-57 psl.  Lygiagrečiųjų pasiūlymų pavyzdžiai yra kreipimaisi dėl vedimo tvarkos, pasiūlymai dėl balsavimo.

Privilegijuotieji pasiūlymai yra tokie svarbūs, kad, nors tiesiogiai nesusiję su svarstomu klausimu, bet turi būti svarstomi iškart.Henry M. Robert „Robert's Rules of Order Revised“, „Scott, Foresman and Company“, 1915, Article II. „General Classification of Motions.“, 14. Privileged Motions, 57-58 psl.  Tokių pasiūlymų pavyzdžiai yra pasiūlymai padaryti pertrauką ar grįžti prie darbotvarkėje numatytų klausimų.

 Išnašos 

Kategorija:Parlamentinė procedūra